title: Politinio ir Saugumo Komiteto Sprendimas (BUSP) 2021/868 2021 m. gegužės 20 d. kuriuo pratęsiamas Europos Sąjungos patariamosios misijos civilinio saugumo sektoriaus reformos srityje Ukrainoje (EUAM Ukraine) vadovo įgaliojimų terminas (EUAM UKRAINE/1/2021)

text:
2021 5 31

                  LT

                  Europos Sąjungos oficialusis leidinys

                  L 191/2

         POLITINIO IR SAUGUMO KOMITETO SPRENDIMAS (BUSP) 2021/868
         2021 m. gegužės 20 d.
         kuriuo pratęsiamas Europos Sąjungos patariamosios misijos civilinio saugumo sektoriaus reformos srityje Ukrainoje (EUAM Ukraine) vadovo įgaliojimų terminas (EUAM UKRAINE/1/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2014 m. liepos 22 d. Tarybos sprendimą 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (1), ypač į jo 7 straipsnio 1 dalį,
         kadangi:

                     (1)

                     pagal Sprendimą 2014/486/BUSP Politinis ir saugumo komitetas (PSK) yra įgaliotas pagal Sutarties 38 straipsnį priimti atitinkamus sprendimus, susijusius su Europos Sąjungos patariamosios misijos civilinio saugumo sektoriaus reformos srityje Ukrainoje (EUAM Ukraine) politinės priežiūros vykdymo ir strateginio vadovavimo jai tikslais, įskaitant sprendimą dėl misijos vadovo skyrimo;

                     (2)

                     2019 m. birželio 4 d. PSK priėmė Sprendimą (BUSP) 2019/992 (2), kuriuo Antti HARTIKAINEN buvo paskirtas misijos vadovu laikotarpiui nuo 2019 m. liepos 1 d. iki 2020 m. birželio 30 d.;

                     (3)

                     2020 m. birželio 8 d. Taryba priėmė Sprendimą (BUSP) 2020/754 (3), kuriuo misijos EUAM Ukraine vadovo Antti HARTIKAINEN įgaliojimų terminas pratęstas iki 2021 m. gegužės 31 d.;

                     (4)

                     2021 m. gegužės 20 d. Taryba priėmė Sprendimą (BUSP) 2021/813 (4), kuriuo misijos EUAM Ukraine įgaliojimų terminas pratęsiamas iki 2024 m. gegužės 31 d.;

                     (5)

                     Sąjungos vyriausiasis įgaliotinis užsienio reikalams ir saugumo politikai pasiūlė pratęsti misijos EUAM Ukraine vadovo Antti HARTIKAINEN įgaliojimų terminą nuo 2021 m. birželio 1 d. iki 2022 m. gegužės 31 d.,

               PRIĖMĖ ŠĮ SPRENDIMĄ:

            1 straipsnis
            Europos Sąjungos patariamosios misijos civilinio saugumo sektoriaus reformos srityje Ukrainoje (EUAM Ukraine) vadovo Antti HARTIKAINEN įgaliojimų terminas pratęsiamas iki 2022 m. gegužės 31 d.

            2 straipsnis
            Šis sprendimas įsigalioja jo priėmimo dieną.
            Jis taikomas nuo 2021 m. birželio 1 d.

            Priimta Briuselyje 2021 m. gegužės 20 d.

                  Politinio ir saugumo komiteto vardu

                  Pirmininkė

               S. FROM-EMMESBERGER

            (1)  OL L 217, 2014 7 23, p. 42.

            (2)  2019 m. birželio 4 d. Politinio ir saugumo komiteto sprendimas (BUSP) 2019/992, kuriuo paskiriamas Europos Sąjungos patariamosios misijos civilinio saugumo sektoriaus reformos srityje Ukrainoje (EUAM Ukraine) vadovas (EUAM Ukraine/1/2019) (OL L 160, 2019 6 18, p. 24).

            (3)  2020 m. birželio 8 d. Tarybos sprendimas (BUSP) 2020/754, kuriuo pratęsiamas Europos Sąjungos patariamosios misijos (EUAM Ukraine) vadovo įgaliojimų terminas (OL L 179 I, 2020 6 9, p. 1).

            (4)  2021 m. gegužės 20 d. Tarybos sprendimas (BUSP) 2021/813, kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (OL L 180, 2021 5 21, p. 149).


title: Europos Centrinio Banko sprendimas (ES) 2021/874 2021 m. gegužės 26 d. kuriuo iš dalies keičiamas Sprendimas (ES) 2019/1743 dėl atlyginimo už laikomą atsargų perteklių ir tam tikrus indėlius (ECB/2021/25)

text:
2021 5 31

                  LT

                  Europos Sąjungos oficialusis leidinys

                  L 191/43

         EUROPOS CENTRINIO BANKO SPRENDIMAS (ES) 2021/874
         2021 m. gegužės 26 d.
         kuriuo iš dalies keičiamas Sprendimas (ES) 2019/1743 dėl atlyginimo už laikomą atsargų perteklių ir tam tikrus indėlius (ECB/2021/25)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką ir 17–19 straipsnius,
         kadangi:

                     (1)

                     2021 m. balandžio 14 d. Komisijos įgyvendinimo sprendime C(2021) 2502 final, kuriuo nustatoma skolinimosi operacijų pagal Tarybos sprendimą (ES, Euratomas) 2020/2053 administravimo ir skolinimo operacijų, susijusių su paskolomis, suteiktomis pagal Europos Parlamento ir Tarybos reglamento (ES) 2021/241 (1) 15 straipsnį, būtina tvarka, be kita ko numatoma administruoti skolinimosi operacijas pagal priemonę „Next Generation EU“, kuri buvo priimta atsigavimo po COVID-19 krizės iniciatyvoms finansuoti, tuo pačiu sudarant sąlygas pereiti prie aplinkos atžvilgiu tvarios ir skaitmeninės Sąjungos ekonomikos;

                     (2)

                     Valdančioji taryba laikosi nuomonės, kad prudenciniam grynųjų pinigų rezervui, kuris laikomas specialioje Europos Centrinio Banko (ECB) sąskaitoje pagal Įgyvendinimo sprendimo C(2021) 2502 final 13 straipsnio 2 dalį, turėtų būti netaikomos neigiamos palūkanų normos;

                     (3)

                     vadovaujantis Įgyvendinimo sprendimo C(2021) 2502 final 22 straipsniu, skolinimosi, skolų valdymo ir skolinimo operacijos pagal „Next Generation EU“ priemonę nebus vykdomos iki Tarybos sprendimo (ES, Euratomas) 2020/2053 įsigaliojimo dienos. Tačiau, kadangi tikimasi, kad skolinimosi, skolų valdymo ir skolinimo operacijos pagal „Next Generation EU“ priemonę prasidės 2021 m. birželio mėn., ECB teisinę sistemą reikia parengti tokiam įgyvendinimui ir todėl tikslinga iš dalies pakeisti Sprendimą (ES) 2019/1743 (ECB/2019/31) iki Tarybos sprendimo (ES, Euratomas) 2020/2053 įsigaliojimo dienos, numatant tokias išimtis. Dėl to šis sprendimas turėtų įsigalioti nedelsiant;

                     (4)

                     todėl reikėtų atitinkamai iš dalies pakeisti Sprendimą (ES) 2019/1743 (ECB/2019/31),

               PRIĖMĖ ŠĮ SPRENDIMĄ:

            1 straipsnis
            Dalinis pakeitimas
            Sprendimo (ES) 2019/1743 (ECB/2019/31) 2 straipsnis pakeičiamas taip:

                  „2 straipsnis
                  Atlyginimas už ECB laikomus tam tikrus indėlius

                     1.   Už sąskaitas, tvarkomas ECB pagal Europos Centrinio Banko sprendimą ECB/2003/14 (*1), Europos Centrinio Banko sprendimą ECB/2010/31 (*2), Europos Centrinio Banko sprendimą ECB/2010/17 (*3) ir Tarybos reglamentą (ES) 2020/672 (*4), ir toliau atlyginama taikant palūkanų normą už naudojimąsi indėlių galimybe. Tačiau kai indėlius tose sąskaitose reikia laikyti iš anksto, iki dienos, kurią privalo būti atliktas mokėjimas pagal atitinkamai galimybei taikomas teisės aktuose arba sutartyse nustatytas taisykles, už tokius indėlius šiuo išankstiniu laikotarpiu atlyginama taikant 0 % palūkanų normą arba palūkanų normą už naudojimąsi indėlių galimybe, taikant tą dydį, kuris yra didesnis.

                     2.   Už specialią sąskaitą, tvarkomą ECB pagal 2021 m. balandžio 14 d. Komisijos įgyvendinimo sprendimo C(2021) 2502 final, kuriuo nustatoma skolinimosi operacijų pagal Tarybos sprendimą (ES, Euratomas) 2020/2053 administravimo ir skolinimo operacijų, susijusių su paskolomis, suteiktomis pagal Europos Parlamento ir Tarybos reglamento (ES) 2021/241 (*5) 15 straipsnį, būtina tvarka, 13 straipsnio 2 dalį prudencinio grynųjų pinigų rezervo tikslais, kaip nurodyta tame straipsnyje, atlyginama taikant 0 % palūkanų normą arba palūkanų normą už naudojimąsi indėlių galimybe, taikant tą dydį, kuris yra didesnis, išskyrus atvejį, kai agreguota indėlių suma, laikoma toje specialioje sąskaitoje viršija 20 mlrd. EUR – šiuo atveju už viršijančią sumą atlyginama taikant palūkanų normą už naudojimąsi indėlių galimybe.

            2 straipsnis
            Įsigaliojimas
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Frankfurte prie Maino 2021 m. gegužės 26 d.

                  ECB valdančiosios tarybos vardu

                  ECB Pirmininkė

               Christine LAGARDE

            (1)  C(2021) 2502 final.


title: Tarybos sprendimas (ES) 2021/878 2021 m. gegužės 26 d. kuriuo skiriamas Regionų komiteto Vokietijos Federacinės Respublikos pasiūlytas narys

text:
2021 6 1

                  LT

                  Europos Sąjungos oficialusis leidinys

                  L 192/13

         TARYBOS SPRENDIMAS (ES) 2021/878
         2021 m. gegužės 26 d.
         kuriuo skiriamas Regionų komiteto Vokietijos Federacinės Respublikos pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į 2019 m. gegužės 21 d. Tarybos sprendimą (ES) 2019/852, kuriuo nustatoma Regionų komiteto sudėtis (1),
         atsižvelgdama į Vokietijos Vyriausybės pasiūlymą,
         kadangi:

                     (1)

                     pagal Sutarties 300 straipsnio 3 dalį Regionų komitetą turi sudaryti regionų ir vietos valdžios struktūrų atstovai, kurie turi regiono arba vietos valdžios rinkėjų mandatą arba yra politiškai atskaitingi išrinktai asamblėjai;

                     (2)

                     2019 m. gruodžio 10 d. Taryba priėmė Sprendimą (ES) 2019/2157 (2), kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d.;

                     (3)

                     atsistatydinus Florian HERRMANN tapo laisva Regionų komiteto nario vieta;

                     (4)

                     Vokietijos Vyriausybė likusiam dabartinės kadencijos laikui iki 2025 m. sausio 25 d. Regionų komiteto nare pasiūlė skirti Melanie HUML, kuri yra rinkėjų mandatą turinti regiono vykdomosios institucijos atstovė (Staatsministerin der Bayerischen Staatsregierung),

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2025 m. sausio 25 d. Regionų komiteto nare skiriama Melanie HUML, kuri yra rinkėjų mandatą turinti regiono vykdomosios institucijos atstovė (Staatsministerin der Bayerischen Staatsregierung).

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2021 m. gegužės 26 d.

                  Tarybos vardu

                  Pirmininkė

               M. do C. ANTUNES

            (1)  OL L 139, 2019 5 27, p. 13.

            (2)  2019 m. gruodžio 10 d. Tarybos sprendimas (ES) 2019/2157, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 327, 2019 12 17, p. 78).


title: Europos Parlamento ir Tarybos sprendimas (ES) 2021/885 2021 m. gegužės 20 d. dėl Europos Sąjungos solidarumo fondo lėšų mobilizavimo siekiant suteikti pagalbą Graikijai ir Prancūzijai dėl stichinių nelaimių ir Airijai, Albanijai, Austrijai, Belgijai, Čekijai, Estijai, Graikijai, Ispanijai, Italijai, Juodkalnijai, Kroatijai, Latvijai, Lietuvai, Liuksemburgui, Portugalijai, Prancūzijai, Rumunijai, Serbijai, Vengrijai ir Vokietijai dėl ekstremaliosios visuomenės sveikatos situacijos

text:
2021 6 2

                  LT

                  Europos Sąjungos oficialusis leidinys

                  L 194/40

         EUROPOS PARLAMENTO IR TARYBOS SPRENDIMAS (ES) 2021/885
         2021 m. gegužės 20 d.
         dėl Europos Sąjungos solidarumo fondo lėšų mobilizavimo siekiant suteikti pagalbą Graikijai ir Prancūzijai dėl stichinių nelaimių ir Airijai, Albanijai, Austrijai, Belgijai, Čekijai, Estijai, Graikijai, Ispanijai, Italijai, Juodkalnijai, Kroatijai, Latvijai, Lietuvai, Liuksemburgui, Portugalijai, Prancūzijai, Rumunijai, Serbijai, Vengrijai ir Vokietijai dėl ekstremaliosios visuomenės sveikatos situacijos
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo,
         atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (1), ypač į jo 4 straipsnio 3 dalį,
         atsižvelgdami į 2020 m. gruodžio 16 d. Europos Parlamento, Europos Sąjungos Tarybos ir Europos Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo, taip pat dėl naujų nuosavų išteklių, įskaitant veiksmų gaires dėl naujų nuosavų išteklių nustatymo (2), ypač į jo 10 punktą,
         atsižvelgdami į Europos Komisijos pasiūlymą,
         kadangi:

                     (1)

                     Europos Sąjungos solidarumo fondo (toliau – Fondas) tikslas – suteikti Sąjungai galimybę greitai, veiksmingai ir lanksčiai reaguoti nelaimės atvejais, kad būtų parodytas solidarumas su didelių ir regioninių stichinių nelaimių ištiktų arba didelio masto ekstremaliosios visuomenės sveikatos situacijoje atsidūrusių regionų gyventojais;

                     (2)

                     Fondas negali viršyti Tarybos reglamento (ES, Euratomas) 2020/2093 (3) 9 straipsnyje nustatytų viršutinių ribų. Pagal to reglamento 9 straipsnio 2 ir 4 dalis didžiausia suma, kurią iki 2021 m. rugsėjo 1 d. galima mobilizuoti iš Fondo iš 2021 m. asignavimų – 477 543 750 EUR. Remiantis Reglamento (EB) Nr. 2012/2002 4a straipsnio 4 dalimi, 50 000 000 EUR suma jau įtraukta į 2021 finansinių metų bendrąjį biudžetą (įsipareigojimus ir mokėjimus) avansams mokėti. Be to, 47 981 598 EUR 2020 m. asignavimų suma buvo nepanaudota iki tų metų pabaigos ir perkelta į 2021 m. Todėl didžiausia suma, kuri šiuo 2021 m. momentu gali būti skirta iš ESSF – 525 525 348 EUR; jos pakanka poreikiams pagal šį sprendimą patenkinti;

                     (3)

                     2020 m. spalio 29 d. Graikija pateikė paraišką prašydama mobilizuoti Fondo lėšas dėl 2020 m. rugpjūčio mėn. potvynių Vidurio Graikijoje;

                     (4)

                     2020 m. gruodžio 9 d. Graikija pateikė paraišką prašydama mobilizuoti Fondo lėšas dėl 2020 m. rugsėjo mėn. ciklono „Ianos“ padarytos žalos Jonijos salose, Vidurio Graikijoje, Vakarų Graikijoje, Tesalijoje ir Peloponese;

                     (5)

                     2021 m. sausio 22 d. Graikija pateikė paraišką prašydama mobilizuoti Fondo lėšas dėl 2020 m. spalio mėn. įvykusio žemės drebėjimo, padariusio žalos Samo, Chijo ir Ikarijos saloms;

                     (6)

                     2020 m. gruodžio 21 d. Prancūzija pateikė paraišką prašydama mobilizuoti Fondo lėšas dėl 2020 m. spalio mėn. audros „Alex“ padarytos žalos Provanso-Alpių-Žydrojo Kranto regione;

                     (7)

                     iki 2020 m. birželio 24 d. Airija, Albanija, Austrija, Belgija, Čekija, Estija, Graikija, Ispanija, Italija, Juodkalnija, Kroatija, Latvija, Lietuva, Liuksemburgas, Portugalija, Prancūzija, Rumunija, Serbija, Vengrija ir Vokietija pateikė paraiškas prašydamos mobilizuoti Fondo lėšas dėl didelio masto ekstremaliosios visuomenės sveikatos situacijos, kurią 2020 m. pradžioje sukėlė COVID-19 pandemija;

                     (8)

                     šių valstybių paraiškos tenkina finansinės paramos teikimo iš Fondo lėšų sąlygas, nustatytas Reglamento (EB) Nr. 2012/2002 4 straipsnyje;

                     (9)

                     todėl Fondo lėšos turėtų būti mobilizuotos siekiant suteikti finansinę paramą Graikijai ir Prancūzijai dėl stichinių nelaimių, o Airijai, Albanijai, Austrijai, Belgijai, Čekijai, Estijai, Graikijai, Ispanijai, Italijai, Juodkalnijai, Latvijai, Lietuvai, Liuksemburgui, Portugalijai, Prancūzijai, Rumunijai, Serbijai, Vengrijai ir Vokietijai – dėl didelio masto ekstremaliosios visuomenės sveikatos situacijos;

                     (10)

                     kadangi Kroatijai jau sumokėtas avansas viršija galutinę pagalbos sumą, papildomų lėšų mobilizuoti nereikia, o neteisėtai išmokėtas avansas bus susigrąžintas pagal Reglamento (EB) Nr. 2012/2002 4a straipsnį;

                     (11)

                     siekiant kuo greičiau mobilizuoti Fondo lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

            1 straipsnis
            2021 finansinių metų Sąjungos bendrajame biudžete iš Europos Sąjungos solidarumo fondo mobilizuojami tokie įsipareigojimų ir mokėjimų asignavimai dėl stichinių nelaimių:

                        a)

                        Graikijai skiriama 3 300 100 EUR suma dėl potvynių Vidurio Graikijoje, įskaitant 330 010 EUR avanso sumą;

                        b)

                        Graikijai skiriama 21 588 519 EUR suma dėl ciklono „Ianos“, įskaitant 2 158 852 EUR avanso sumą;

                        c)

                        Graikijai skiriama 2 531 301 EUR suma dėl žemės drebėjimo Samo, Chijo ir Ikarijos salose, įskaitant 253 131 EUR avanso sumą;

                        d)

                        Prancūzijai skiriama 59 325 000 EUR suma dėl audros „Alex“, įskaitant 5 932 500 EUR avanso sumą.

            2 straipsnis
            2021 finansinių metų Sąjungos bendrajame biudžete iš Europos Sąjungos solidarumo fondo mobilizuojami tokie įsipareigojimų ir mokėjimų asignavimai dėl didelio masto ekstremaliosios visuomenės sveikatos situacijos:

                        a)

                        Albanijai skiriama 905 271 EUR suma;

                        b)

                        Austrijai skiriama 31 755 580 EUR suma;

                        c)

                        Belgijai skiriama 37 298 777 EUR suma;

                        d)

                        Čekijai skiriama 17 373 205 EUR suma;

                        e)

                        Estijai skiriama 3 588 755 EUR suma;

                        f)

                        Prancūzijai skiriama 91 365 053 EUR suma;

                        g)

                        Vokietijai skiriama 13 648 386 EUR suma;

                        h)

                        Graikijai skiriama 3 994 022 EUR suma;

                        i)

                        Vengrijai skiriama 13 136 857 EUR suma;

                        j)

                        Airijai skiriama 20 480 330 EUR suma;

                        k)

                        Italijai skiriama 76 271 930 EUR suma;

                        l)

                        Latvijai skiriama 1 177 677 EUR suma;

                        m)

                        Lietuvai skiriama 2 828 291 EUR suma;

                        n)

                        Liuksemburgui skiriama 2 857 025 EUR suma;

                        o)

                        Juodkalnijai skiriama 199 505 EUR suma;

                        p)

                        Portugalijai skiriama 18 039 670 EUR suma;

                        q)

                        Rumunijai skiriama 13 926 870 EUR suma;

                        r)

                        Serbijai skiriama 11 968 276 EUR suma;

                        s)

                        Ispanijai skiriama 36 639 441 EUR suma.

            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Jis taikomas nuo 2021 m. gegužės 20 d.
            Priimta 2021 m. gegužės 20 d. Briuselyje.

                  Europos Parlamento vardu

                  Pirmininkas

               D. M. SASSOLI

                  Tarybos vardu

                  Pirmininkė

               A. P. ZACARIAS

            (1)  OL L 311, 2002 11 14, p. 3.

            (2)  OL L 433 I, 2020 12 22, p. 28.

            (3)  2020 m. gruodžio 17 d. Tarybos reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa (OL L 433 I, 2020 12 22, p. 11).


title: Europos Parlamento ir Tarybos sprendimas (ES) 2021/886 2021 m. gegužės 20 d. dėl Europos prisitaikymo prie globalizacijos padarinių fondo lėšų mobilizavimo pagal Estijos paraišką „EGF/2020/002 EE/Estonia Tourism“

text:
2021 6 2

                  LT

                  Europos Sąjungos oficialusis leidinys

                  L 194/43

         EUROPOS PARLAMENTO IR TARYBOS SPRENDIMAS (ES) 2021/886
         2021 m. gegužės 20 d.
         dėl Europos prisitaikymo prie globalizacijos padarinių fondo lėšų mobilizavimo pagal Estijos paraišką „EGF/2020/002 EE/Estonia Tourism“
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo,
         atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
         atsižvelgdami į 2020 m. gruodžio 16 d. Europos Parlamento, Europos Sąjungos Tarybos ir Europos Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo, taip pat dėl naujų nuosavų išteklių, įskaitant veiksmų gaires dėl naujų nuosavų išteklių nustatymo (2), ypač į jo 9 punktą,
         atsižvelgdami į Europos Komisijos pasiūlymą,
         kadangi:

                     (1)

                     Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, kurių veikla nutrūko dėl globalizacijos sukeltų esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

                     (2)

                     EGF lėšų didžiausia metinė suma negali viršyti 186 mln. EUR (2018 m. kainomis), kaip nustatyta Tarybos reglamento (ES, Euratomas) 2020/2093 (3) 8 straipsnio 1 dalyje;

                     (3)

                     2020 m. lapkričio 12 d. Estija pateikė paraišką mobilizuoti EGF lėšas dėl darbuotojų atleidimo ir veiklos nutraukimo (toliau – darbuotojų atleidimas) Estijoje turizmo sektoriuje, kurį sudaro ekonomikos sektoriai, priskiriami Europos bendrijos statistinio ekonominės veiklos rūšių klasifikatoriaus (NACE) 2 red. 45 skyriui (Variklinių transporto priemonių ir motociklų didmeninė ir mažmeninė prekyba bei remontas), 49 skyriui (Sausumos transportas ir transportavimas vamzdynais), 50 skyriui (Vandens transportas), 51 skyriui (Oro transportas), 52 skyriui (Sandėliavimas ir transportui būdingų paslaugų veikla), 55 skyriui (Apgyvendinimo veikla), 56 skyriui (Maitinimo ir gėrimų teikimo veikla), 74 skyriui (Kita profesinė, mokslinė ir techninė veikla), 77 skyriui (Nuoma ir išperkamoji nuoma), 79 skyriui (Kelionių agentūrų, ekskursijų organizatorių, kitų išankstinio užsakymo paslaugų ir susijusi veikla), 90 skyriui (Kūrybinė, meninė ir pramogų organizavimo veikla), 91 skyriui (Bibliotekų, archyvų, muziejų ir kita kultūrinė veikla), 92 skyriui (Azartinių žaidimų ir lažybų organizavimo veikla) ir 93 skyriui (Sportinė veikla, pramogų ir poilsio organizavimo veikla). Estijos Respublika yra vienas Teritorinių statistinių vienetų nomenklatūros (NUTS) (4) 2 lygio regionas. Paraiška buvo papildyta pagal Reglamento (ES) Nr. 1309/2013 8 straipsnio 3 dalį pateikta papildoma informacija. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

                     (4)

                     pagal Reglamento (ES) Nr. 1309/2013 4 straipsnio 2 dalį Estijos paraiška laikoma priimtina, kadangi darbuotojų atleidimas turi didelės įtakos užimtumui ir šalies ekonomikai;

                     (5)

                     todėl iš EGF turėtų būti mobilizuota 4 474 480 EUR suma finansinei paramai pagal Estijos pateiktą paraišką suteikti;

                     (6)

                     siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SRENDIMĄ:

            1 straipsnis
            2021 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 4 474 480 EUR įsipareigojimų ir mokėjimų asignavimų sumą.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
            Jis taikomas nuo 2021 m. gegužės 20 d.

            Priimta 2021 m. gegužės 20 d. Briuselyje.

                  Europos Parlamento vardu

                  Pirmininkas

               D. M. SASSOLI

                  Tarybos vardu

                  Pirmininkė

               A. P. ZACARIAS

            (1)  OL L 347, 2013 12 20, p. 855.

            (2)  OL L 433I, 2020 12 22, p. 29.

            (3)  2020 m. gruodžio 17 d. Tarybos reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa (OL L 433 I, 2020 12 22, p. 11).

            (4)  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).


title: Tarybos sprendimas (BUSP) 2021/904 2021 m. birželio 3 d. kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.) (EULEX KOSOVO)

text:
2021 6 4

                  LT

                  Europos Sąjungos oficialusis leidinys

                  L 197/114

         TARYBOS SPRENDIMAS (BUSP) 2021/904
         2021 m. birželio 3 d.
         kuriuo iš dalies keičiami Bendrieji veiksmai 2008/124/BUSP
         dėl Europos Sąjungos teisinės valstybės misijos Kosove (*) (EULEX KOSOVO)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2008 m. vasario 4 d. Taryba priėmė Bendruosius veiksmus 2008/124/BUSP (1);

                     (2)

                     2020 m. birželio 11 d. Taryba priėmė Sprendimą (BUSP) 2020/792 (2), kuriuo iš dalies keičiami Bendrieji veiksmai 2008/124/BUSP ir misija pratęsiama iki 2021 m. birželio 14 d.;

                     (3)

                     EULEX KOSOVO strateginės peržiūros kontekste Politinis ir saugumo komitetas (PSK) susitarė, kad misiją reikėtų pratęsti iki 2023 m. birželio 14 d. ir kad užduotį teikti operatyvinę paramą ES remiamam dialogui reikėtų perduoti Europos Sąjungos biurui Kosove ne vėliau kaip 2022 m. gruodžio 31 d.;

                     (4)

                     nė viena šio sprendimo nuostata neturėtų būti suprantama kaip daranti poveikį teisėjų ir prokurorų, dalyvaujančių teismo procesuose EULEX KOSOVO kontekste, nepriklausomumui ir savarankiškumui;

                     (5)

                     dėl ypatingo EULEX KOSOVO veiklos teikiant paramą valstybėje narėje perkeltiems teisminiams procesams pobūdžio, tikslinga šiame sprendime nustatyti sumą, numatomą paramai valstybėje narėje tiems perkeltiems teisminiams procesams padengti, ir numatyti tos biudžeto dalies įgyvendinimą teikiant dotaciją;

                     (6)

                     todėl reikėtų atitinkamai iš dalies pakeisti Bendruosius veiksmus 2008/124/BUSP;

                     (7)

                     EULEX KOSOVO bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

               PRIĖMĖ ŠĮ SPRENDIMĄ:

            1 straipsnis
            Bendrieji veiksmai 2008/124/BUSP iš dalies keičiami taip:

                        1.

                        3 straipsnis papildomas šiuo sakiniu:
                        „Operatyvinės paramos teikimo užduotis ES remiamam dialogui perduodama Europos Sąjungos biurui Kosove ne vėliau kaip 2022 m. gruodžio 31 d.“;

                        2.

                        16 straipsnis iš dalies keičiamas taip:

                                    a)

                                    1 dalis papildoma šiomis pastraipomis:
                                    „Orientacinė finansavimo suma, skirta su EULEX KOSOVO susijusioms išlaidoms padengti nuo 2021 m. birželio 15 d. iki 2023 m. birželio 14 d., yra 173 693 683 EUR. Iš tos sumos 57 900 000 EUR skiriama EULEX KOSOVO išlaidoms, susijusioms su jos įgaliojimų Kosove įgyvendinimu, padengti, o paramai valstybėje narėje perkeltiems teisminiams procesams skiriama 115 793 683 EUR.
                                    Komisija pasirašo susitarimą dėl 115 793 683 EUR sumos dotacijos su pareigūnu, veikiančiu registro, atsakingo už perkeltų teisminių procesų administravimą, vardu. Šiam susitarimui dėl dotacijos taikomos dotacijų taisyklės, numatytos Europos Parlamento ir Tarybos reglamente (ES, Euratomas) 2018/1046 (*1).
                                    Sprendimą dėl orientacinės finansavimo sumos, skirtos vėlesniam EULEX KOSOVO laikotarpiui, priima Taryba.

                                       (*1)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).“;"

                                    b)

                                    4 dalis pakeičiama taip:

                                       „4.   Išskyrus 1 dalyje nurodytas sumas, susijusias su parama valstybėje narėje perkeltiems teisminiams procesams, EULEX KOSOVO yra atsakinga už misijos biudžeto finansinį įgyvendinimą. Šiuo tikslu EULEX KOSOVO pasirašo susitarimą su Komisija.“

                        3.

                        20 straipsnio antros dalies pirmas sakinys pakeičiamas taip:
                        „Jie nustoja galioti 2023 m. birželio 14 d.“

            2 straipsnis
            Šis sprendimas įsigalioja jo priėmimo dieną.

            Priimta Liuksemburge 2021 m. birželio 3 d.

                  Tarybos vardu

                  Pirmininkas

               P. N. SANTOS

            (*)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

            (1)  2008 m. vasario 4 d. Tarybos bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO (OL L 42, 2008 2 16, p. 92).

            (2)  2020 m. birželio 11 d. Tarybos sprendimas (BUSP) 2020/792, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (EULEX KOSOVO) (OL L 193, 2020 6 17, p. 9).


title: Tarybos sprendimas (BUSP) 2021/908 2021 m. birželio 4 d. kuriuo iš dalies keičiamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje

text:
2021 6 4

                  LT

                  Europos Sąjungos oficialusis leidinys

                  LI 197/3

         TARYBOS SPRENDIMAS (BUSP) 2021/908
         2021 m. birželio 4 d.
         kuriuo iš dalies keičiamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2012 m. spalio 15 d. Taryba priėmė Sprendimą 2012/642/BUSP (1) dėl ribojamųjų priemonių Baltarusijai;

                     (2)

                     2021 m. gegužės 24 ir 25 d. Europos Vadovų Taryba priėmė išvadas, kuriose griežtai pasmerkė priverstinį „Ryanair“ orlaivio nutupdymą Minske (Baltarusija) 2021 m. gegužės 23 d. sukeliant grėsmę aviacijos saugai ir tai, kad Baltarusijos valdžios institucijos sulaikė žurnalistą Ramaną Pratasevičių ir Sofią Sapiegą. Ji paragino Tarybą priimti būtinas priemones, kad Baltarusijos oro transporto bendrovėms būtų uždrausta naudotis Sąjungos oro erdve ir neleisti tokių oro transporto bendrovių orlaiviams patekti į Sąjungos oro uostus;

                     (3)

                     atsižvelgdama į šio incidento rimtumą, Taryba nustatė, kad valstybės narės turėtų atsisakyti leisti Baltarusijos oro vežėjų, be kita ko, veikiančių kaip bilietų pardavėjai, eksploatuojamiems orlaiviams nutūpti ir pakilti savo teritorijoje arba skristi virš jos;

                     (4)

                     Sąjunga turi imtis tolesnių veiksmų, kad ta priemonė būtų įgyvendinta;

                     (5)

                     todėl Sprendimas 2012/642/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendime 2012/642/BUSP įterpiamas šis straipsnis:

                  „2a straipsnis

                     1.   Valstybės narės, laikydamosi savo nacionalinių taisyklių bei teisės ir vadovaudamosi tarptautine teise, visų pirma atitinkamais tarptautiniais civilinės aviacijos susitarimais, atsisako leisti Baltarusijos oro vežėjų, be kita ko, veikiančių kaip bilietų pardavėjai, eksploatuojamiems orlaiviams nutūpti ir pakilti savo teritorijoje ir skristi virš jos.

                     2.   1 dalis netaikoma avarinio tūpimo ir avarinio naudojimosi oro erdve atvejais.

                     3.   1 dalis netaikoma tuo atveju, kai atitinkama valstybė narė arba atitinkamos valstybės narės nusprendžia, kad nutūpimas, pakilimas arba naudojimasis oro erdve reikalingas humanitariniais tikslais arba bet kokiais kitais tikslais, atitinkančiais šio sprendimo tikslus. Tokiu atveju atitinkama valstybė narė arba atitinkamos valstybės narės informuoja kitas valstybes nares ir Komisiją.“.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2021 m. birželio 4 d.

                  Tarybos vardu

                  Pirmininkė

               A. P. ZACARIAS

            (1)  2012 m. spalio 15 d. Tarybos sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje (OL L 285, 2012 10 17, p. 1).


title: 2019 m. rugsėjo 3 d. Tarybos sprendimas, kuriuo priimama Tarybos pozicija dėl 2019 finansinių metų Europos Sąjungos taisomojo biudžeto Nr. 3 projekto

text:
6.9.2019

                  LT

                  Europos Sąjungos oficialusis leidinys

                  C 302/4

         TARYBOS SPRENDIMAS
         2019 m. rugsėjo 3 d.
         kuriuo priimama Tarybos pozicija dėl 2019 finansinių metų Europos Sąjungos taisomojo biudžeto Nr. 3 projekto
         (2019/C 302/04)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
         atsižvelgdama į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES bei panaikinamas Reglamentas (ES, Euratomas) Nr. 966/2012 (1), ypač į jo 44 straipsnį,
         kadangi:

                     —

                     2018 m. gruodžio 12 d. buvo galutinai priimtas 2019 finansinių metų Sąjungos biudžetas (2),

                     —

                     2019 m. gegužės 22 d. Komisija pateikė pasiūlymą dėl 2019 finansinių metų bendrojo biudžeto taisomojo biudžeto Nr. 3 projekto,

               NUSPRENDĖ:

            Vienintelis straipsnis
            Tarybos pozicija dėl 2019 finansinių metų Europos Sąjungos taisomojo biudžeto Nr. 3 projekto buvo priimta 2019 m. rugsėjo 3 d.
            Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

            Priimta Briuselyje 2019 m. rugsėjo 3 d.

                  Tarybos vardu

                  Pirmininkė

               T. TUPPURAINEN

            (1)  OL L 193, 2018 7 30, p. 1.

            (2)  OL L 67, 2019 3 7, p. 1.


title: 2019 m. rugsėjo 16 d. Tarybos sprendimas (ES, Euratomas) 2019/1568, kuriuo skiriamas Europos ekonomikos ir socialinių reikalų komiteto Danijos Karalystės pasiūlytas narys

text:
20.9.2019

                  LT

                  Europos Sąjungos oficialusis leidinys

                  L 242/1

         TARYBOS SPRENDIMAS (ES, Euratomas) 2019/1568
         2019 m. rugsėjo 16 d.
         kuriuo skiriamas Europos ekonomikos ir socialinių reikalų komiteto Danijos Karalystės pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 302 straipsnį,
         atsižvelgdama į Europos atominės energijos bendrijos steigimo sutartį, ypač į jos 106a straipsnį,
         atsižvelgdama į Danijos Vyriausybės pasiūlymą,
         atsižvelgdama į Europos Komisijos nuomonę,
         kadangi:

                     (1)

                     2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.; 2016 m. gegužės 25 d. Tarybos sprendimu (ES, Euratomas) 2016/848 (3) vietoj Mikkel DALSGAARD nariu buvo paskirtas Klaus MATTHIESEN; 2018 m. kovo 20 d. Tarybos sprendimu (ES, Euratomas) 2018/488 (4) vietoj Klaus MATTHIESEN nariu buvo paskirtas Thomas HOELGAARD;

                     (2)

                     pasibaigus Thomas HOELGAARD kadencijai tapo laisva Europos ekonomikos ir socialinių reikalų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nare skiriama:

                        —

                        Tina CHRISTENSEN, Vice president at United Federation of Danish Workers.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. rugsėjo 16 d.

                  Tarybos vardu

                  Pirmininkė

               T. TUPPURAINEN

            (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

            (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).

            (3)  2016 m. gegužės 25 d. Tarybos sprendimas (ES, Euratomas) 2016/848, kuriuo skiriamas Europos ekonomikos ir socialinių reikalų komiteto Danijos Karalystės pasiūlytas narys (OL L 141, 2016 5 28, p. 78).

            (4)  2018 m. kovo 20 d. Tarybos sprendimas (ES, Euratomas) 2018/488, kuriuo skiriamas Europos ekonomikos ir socialinių reikalų komiteto Danijos Karalystės pasiūlytas narys (OL L 81, 2018 3 23, p. 19).